En garage i Ullits brændte ned onsdag formiddag. Brandårsagen er ukendt.

Vesthimmerlands Beredskab måtte onsdag formiddag rykke ud til brand i en større garage i Ullits. Ilden havde taget godt fat i trægaragen, da beredskabet kom frem. - En meter fra garagen er en bolig, og vores primære fokus er på at skåne boligen mest muligt, da vi kommer frem, siger Elo Sørensen, der er indsatsleder ved Vesthimmerlands Beredskab. Missionen lykkedes, og boligen slap med revner i vinduerne. Der var flere politibiler til stede under slukningen af branden, men brandårsagen er endnu ukendt. Garagen blev brugt som hobbyrum.